Iákovos Kampanéllis

Iákovos Kampanéllis (joskus Kambanéllis, , 2. joulukuuta 1922 Náxos, Kreikka – 29. maaliskuuta 2011 Ateena, KreikkaIakovos Kambanellis Internet Movie Databasessa imdb.com Viitattu 5.2.2015) oli kreikkalainen runoilija, näytelmäkirjailija, sanoittaja ja kirjailija. 

 Elämä ja ura 

Kampanéllis syntyi vuonna 1922 Chórassa Náxoksen saarella. Hän selvisi toisen maailmansodan aikaan Mauthausen-Gusenin keskitysleiriltä ja kirjoitti kokemuksistaan runoja, jotka kreikkalaissäveltäjä Míkis Theodorákis sävelsi neliosaiseksi Mauthausen-sarjaksi (Mauthausen Cantata). Hän kirjoitti myös kirjan tarinastaan kyseisellä keskitysleirillä. 

Kampanéllis käsikirjoitti uransa aikana 12 elokuvaa, joista kahta myös ohjasi. Yksi hänen tunnetuimmista käsikirjoittamistaan elokuvista on Michális Kakogiánniksen ohjaama Stella vuodelta 1955Iakovos Kambanellis obituary theguardian.com Viitattu 5.2.2015. Kampanéllis menehtyi vuonna 2011 pitkäaikaisen munuaisten vajaatoiminnan aiheuttamiin komplikaatioihin ateenalaisessa sairaalassaObituary: Iakovos Kambanellis u.tv Viitattu 5.2.2015.

 Lähteet 

 Aiheesta muualla 
 Viralliset verkkosivut

Luokka:Kreikkalaiset runoilijat
Luokka:Vuonna 1922 syntyneet
Luokka:Vuonna 2011 kuolleet